**Rokovací a volebný poriadok**

Valného zhromaždenia Územnej organizácie Dobrovoľnej požiarnej ochrany Slovenskej republiky / ďalej iba VZ ÚzO DPO SR / delegátov Dobrovoľných hasičských zborov

okresu Martin konaného dňa 27. marca 2022 v kultúrnom dome Martin Záturčie

Valné zhromaždenie riadi pracovné predsedníctvo. Komisie si zvolia predsedov, ktorí podávajú správu VZ ÚzO DPO SR . Návrhy a pripomienky pre komisie môže podať písomne alebo ústne každý delegát.

# Mandátová komisia

Mandátová komisia overuje platnosť mandátov podľa prezenčných listín a predkladá Valnému zhromaždeniu ÚzO DPO SR správu o počte delegátov s hlasom rozhodujúcim, s hlasom poradným a hostí. Volebnej komisii predkladá zoznam delegátov s hlasom rozhodujúcim.

# Volebná komisia

Volebná komisia prerokúva personálne návrhy na voľbu členov Pléna ÚzO DPO SR, predsedu ÚzO DPO SR, členov Územného výboru DPO SR, členov KaRK ÚzO DPO SR, zástupcu a náhradníka v Sneme, ktorý je zástupcom aj vo Výbore KO DPO SR, delegáta a jeho zástupcu na Republikové valné zhromaždenie DPO SR

# Návrhová komisia

Návrhová komisia pripravuje návrh uznesenia Valného zhromaždenia Územnej organizácie DPO SR a prerokúva návrhy a pripomienky delegátov a hostí. Návrh na uznesenie predloží na schválenie Valnému zhromaždeniu ÚzO DPO SR na schválenie. O svojej práci podá správu Valnému zhromaždeniu ÚzO DPO SR.

# Návrhy a pripomienky

Návrhy a pripomienky môže podať každý delegát Valného zhromaždenia ÚzO DPO SR. Odovzdajú sa pracovnému predsedníctvu a príslušným komisiám. Ak sú podané od delegátov Valného zhromaždenia ÚzO DPO SR odlišné návrhy, hlasuje sa najprv o návrhu pracovného predsedníctva a komisií a až potom o ďalších návrhoch v poradí tak, ako boli predložené.

# Diskusia

Diskusie sa môžu zúčastniť všetci delegáti s hlasom rozhodujúcim. Delegáti s hlasom poradným a hostia len so súhlasom pracovného predsedníctva. Delegáti a hostia sa hlásia do diskusie podaním písomnej prihlášky. Diskusný čas sa určuje najviac 10 minút pre jedného diskutujúceho. Neprednesené diskusné príspevky môžu delegáti odovzdať pracovnému predsedníctvu, ktoré ich zaradí do protokolu Valného zhromaždenia Územnej organizácie DPO SR Martin.

1. **Valné zhromaždenie Územnej organizácie DPO SR (ďalej len VZ ÚzO DPO SR) je uznášaniaschopné, ak je prítomná nadpolovičná väčšina delegátov DHZ s hlasom rozhodujúcim.**

1. **Delegáti VZ ÚzO DPO SR volia:**

a) pracovné predsedníctvo,

b) mandátovú komisiu,

c) volebnú komisiu,

d) návrhovú komisiu,

e) overovateľa zápisnice,

f) plénum ÚzO DPO SR,

g) výbor ÚzO DPO SR,

h) predsedu ÚzO DPO SR,

i) kontrolnú a revíznu komisiu ÚzO DPO SR,

j) zástupcu v Sneme DPO SR a KO DPO SR

k) delegáta na RVZ DPO SR.

1. **Delegáti VZ ÚzO DPO SR potvrdzujú tajomníka ÚzO DPO SR.**
2. **Delegáti VZ ÚzO DPO SR schvaľujú:**

a) program rokovania VZ ÚzO DPO SR,

b) správu o činnosti ÚzO DPO SR a jej orgánov od predchádzajúceho konania VZ ÚzO DPO SR,

c) správu KaRK ÚzO DPO SR,

d) program činnosti ÚzO DPO SR na ďalšie funkčné obdobie,

e) uznesenie VZ ÚzO DPO SR.

1. **Návrhy kandidátov na jednotlivé funkcie predkladá VZ ÚzO DPO SR volebná komisia v poradí, v akom sa budú voľby konať. Volieb sa zúčastňujú delegáti DHZ s hlasom rozhodujúcim.**
2. **Voľba predsedu ÚzO DPO SR:**

Predsedu ÚzO DPO SR Martin volia delegáti DHZ verejným hlasovaním zdvihnutím mandátových lístkov.

1. **Voľba členov Pléna a výboru ÚzO DPO SR:**

Návrh kandidátov Pléna a výboru ÚzO DPO SR predkladá VZ ÚzO DPO SR volebná komisia. Voľby sa uskutočnia verejným hlasovaním zdvihnutím mandátových lístkov.

1. **Voľba členov KaRK ÚzO DPO SR:**

Návrh kandidátov do KaRK ÚzO DPO SR predkladá VZ ÚzO DPO SR volebná komisia. Voľby sa uskutočnia verejným hlasovaním zdvihnutím mandátových lístkov.

1. **Voľba predsedu KaRK ÚzO DPO SR:**

Predsedu KaRK ÚzO DPO SR si členovia KaRK zvolia zo svojho stredu na prvom zasadaní.

1. **Voľba zástupcu v Sneme DPO SR ako aj jedného náhradníka a KO DPO SR ako aj jeho náhradníka:**

Návrh kandidátov na zástupcu v Sneme DPO SR a KO DPO SR ako aj jedného náhradníka predkladá VZ ÚzO DPO SR volebná komisia. Voľby sa uskutočnia verejným hlasovaním, zdvihnutím mandátových lístkov.

1. **Voľba delegáta na RVZ DPO SR ako aj jedného náhradníka:**

Návrh kandidáta na delegáta RVZ DPO SR ako aj jedného náhradníka predkladá VZ ÚzO DPO SR volebná komisia. Voľby sa uskutočnia verejným hlasovaním, zdvihnutím mandátových lístkov.